2004માં અમદાવાદ પોલીસ દ્વારા કોતરપુર વોટર વર્કસ પાસે ઈશરત સહિત જાવેદ, જીશાન અને અમઝદને ઠાર મારવામાં આવ્યા હતા, પોલીસનો દાવો હતો કે આ ચારે આંતકી હતા અને નરેન્દ્ર મોદીની હત્યાના ઈરાદે તેઓ આવ્યા હતા, આ મામલે ઈશરતની માતા દ્વારા ગુજરાત હાઈકોર્ટમાં રીટ પીટીશન કરી તપાસ માંગવામાં આવી હતી, આ અંગેની પહેલી તપાસ હાઈકોર્ટ દ્વારા નિયુકત ખાસ તપાસ દળે કરી હતી બાદમાં આ તપાસ સીબીઆઈને સોંપવામાં આવી હતી, સીબીઆઈ પોતાની તપાસમાં એન્કાઉન્ટર બનાવટી હોવાનો દાવો કરી તમામ પોલીસ અધિકારીઓની ધરપકડ કરી કોર્ટમાં ચાર્જશીટ કર્યુ હતું, સીબીઆઈનો દાવો હતો કે આ ચારે વ્યકિત પહેલાથી પોલીસ કસ્ટડીમાં હતી અને પોલીસે તેમની હત્યા કરી છે.